Raġel mill-Kroazja ta' 43 sena residenti l-Mosta, ġarrab ġrieħi gravi wara li kien involut f'inċident tat-traffiku. Il-Pulizija qalu li ġew infurmati bl-inċident li seħħ fi Triq F.Busuttil, Birkirkara għall-ħabta tal-5 p.m. Minn stħarriġ preliminari rriżulta li r-raġel tilef il-kontroll tal-mutur li kien qed isuq u nqaleb. Hu ngħata l-ewwel għajnuna minn tim mediku u wara ttieħed l-isptar Mater Dei b'ambulanza fejn ġie ċċertifikat li sofra ġrieħi gravi. L-investigazzjonijiet tal-pulizija għadhom għaddejjin.